**Kaip sukurti vaiko medicininės pažymos peržiūros kodą?**

Nuo 2018 m. birželio 1-osios visi duomenys, susiję su vaiko sveikatos pažymėjimu, visose gydymo įstaigose turi būti tvarkomi elektroniniu būdu, patikrinimą atliekantis šeimos gydytojas, tiek gydytojas odontologas duomenis apie vaiko sveikatos būklę turi įvesti į elektroninį vaiko sveikatos pažymėjimą.

Elektroniniu būdu užpildytas ir pasirašytas vaiko sveikatos pažymėjimas patenka į Elektroninę sveikatos paslaugų ir bendradarbiavimo infrastruktūros informacinę sistemą (toliau – ESPBI IS), iš kurios yra perduodamas į Higienos instituto Vaikų sveikatos stebėsenos informacinę sistemą (toliau – VSS IS). Su VSS IS dirba visuomenės sveikatos priežiūros specialistai, vykdantys sveikatos priežiūrą mokykloje.

**Kaip sukurti medicininės pažymos peržiūros kodą?**

Kviečiame peržiūrėti video siužetą, apie tai kaip sukurti vaiko medicininės pažymos peržiūros kodą <https://www.youtube.com/watch?v=5J18TuMTgHA>

E. sveikatos portale prisijungęs naudotojas (sveikatos priežiūros specialistas, pacientas) gali sukurti medicininės pažymos [www.esveikata.lt](http://www.esveikata.lt) peržiūros kodą.

Žemiau nurodyti elektroninių medicininių pažymų peržiūros kodo generavimui taikomi reikalavimai:

Pažymos peržiūros kodą galima sugeneruoti tik elektroninės medicininės pažymos dokumentui:

* Vaiko gimimo pažymėjimui;
* Privalomojo sveikatos patikrinimo medicininei pažymai;
* Asmens medicininei knygelei (sveikatos pasas);
* Asmens privalomojo sveikatos tikrinimo kortelei;
* Vairuotojo sveikatos patikrinimo medicininei pažymai;
* Medicininiam mirties liudijimui;
* Medicininiam perinatalinės mirties liudijimui;
* Vaiko sveikatos pažymėjimui.

Vienu metu galioja tik vienas pažymos peržiūros kodas. Sukūrus naują pažymos peržiūros kodą, ankstesnis pažymos peržiūros kodas nustoja galioti.

Sukurti pažymos peržiūros kodą galima įvykdžius žemiau išvardytus žingsnius:

Prisijungus prie E. sveikatos portalo, bei pasirinkus reikiamą paciento medicininę pažymą:

Atidaryti medicininės pažymos, kuriai norima sugeneruoti peržiūros kodą, peržiūros langą.

Pasirinkti sukurti pažymos peržiūros kodą.

Dokumento peržiūros lango viršuje pasirinkti išskleisti meniu.

Išskleidžiamame meniu pasirinkti Sukurti pažymos peržiūros kodą.

Pasirinkti tęsti veiksmą.

Sistema sugeneruoja pažymos peržiūros e. sveikatos viešame portale kodą, kuris parodomas atnaujintame medicininės pažymos peržiūros lange.

**Kaip peržiūrėti medicininę pažymą pagal pažymos peržiūros kodą?**

Norint atsisiųsti medicininę pažymą naudotojui nereikia prisijungti prie E. sveikatos portalo, tačiau turi būti tenkinamos šios sąlygos:

Medicininei pažymai yra sukurtas pažymos peržiūros kodas ir naudotojas žino šį kodą.

Naudotojas žino paciento, kuriam išrašyta medicininė pažyma, gimimo data.

Norėdamas atsisiųsti medicininę pažymą, naudotojas turi atlikti šiuos veiksmus:

Viešajame e. sveikatos portale esveikata.lt atidaryti puslapį Peržiūrėti pažymą.

Puslapis atidaromas pasirinkus Peržiūrėti pažymą meniu viešojo e. sveikatos portalo srityje Pacientams.

Peržiūrėti pažymą puslapyje nurodyti pažymos peržiūros kodą ir paciento, kuriam buvo išrašyta pažyma, gimimo datą.

Nurodžius duomenis, paspausti mygtuką Peržiūrėti.

Sistema parodo naudotojui medicininės pažymos pdf dokumentą, pasirašytą kvalifikuotų elektroninių parašu. Naudotojas gali peržiūrėti dokumentą ir išsisaugoti jį savo kompiuteryje, atsispausdinti.